text: Skralde-container med farver kalder på sejler-smil i Sønderborg
  29 juli 2016 kl. 09.38
  Sejlerne på Sønderborg Havn har fået et nyt kunstværk at glæde sig over, når de tømmer deres skrald.
  Sønderborgs havnemester Finn Hansen syntes, at affaldscontaineren til skrald fra havnens sejlere var lidt kedelig at se på, så han fik den malet. Nu smiler folk, når de ser den.  
  
  Den armygrønne container pyntede ikke just på havnen ved siden af ishuset, den fine promenade med mange turister og borgere netop nu, fortovsrestauranter og de mange hvide sejlbåde. 
  
  - Jeg tænkte, hvad der kunne gøres ved det og kontaktede graffitimaler Lars Jensen - alias L:Ron:Harald - og spurgte, om han havde mod på at give den et flottere og gerne maritimt udseende. Det havde han, og nu pynter den på havnen med sin havblå farve og de farvestrålende fisk, bobler og vandplanter, siger lyder det tilfreds fra havnemester Finn Hansen i en pressemeddelelse fra Sønderborg Kommune.
  Den farverige skraldecontainer har allerede fået mange positive tilkendegivelser fra gæster på havnen.
  